Kari Bøge

Kari Bøge (født 19. august 1950 i Stockholm) er en norsk maler, tegneserieskaper og forfatter bosatt i Hyggen i Buskerud. 

Hun har dansk mor og norsk far. Som barn bodde hun i en lang periode i Roma. Som ung jente begynte hun som journalist for en lokalavis i Norge. Hun begynte også, da hun hadde fullført grunnskolen, som maler.

Kari Bøge debuterte som forfatter i 1970 med romanen Asmorelda, på samme tid som hun ble tatt opp som maler i Unge Kunstneres Samfund. I etterkant har hun skrevet ni voksenbøker og fire ungdomsbøker, i tillegg til at hun har illustrert sju bøker (fem av dem er skrevet av Einar Økland).

Hun er gift med forfatteren Arild Stubhaug.

 Bibliografi  

 Asmorelda, 1971
 Viviann, hvit, 1974
 Lyset er så hvitt om sommeren, 1976
 Som regn om natten, 1976
 Til avtalt tid (i samarbeid med Arild Stubhaug), 1979
 Dikt om portar og rom (med Arild Stubhaug), 1979
 Viviann og Lin, 1980
 Irrganger, 1984
 I trylleskogen, 1986
 Speilet fanger, 1986
 Morgenfugl og natteravn, 1986
 Svanesang, 1988
 Søster, Viviann, 1988
 Hver sin lyst, 1989
 Ryggen fri, 1992
 Stjerneskudd, 1995
 Familiekrets, 1998
 For alt jeg vet, 2000
 Og hva så, 2001
 Lins bok, 2002
 Komponisten 2008
 Til og fra fest, 2010
 Etter festen, roman, Aschehoug, 2011 
 Slutt, ungdomsbok, Aschehoug, 2012
 Viviann, fri, roman, Aschehoug, 2017

 Priser og utmerkelser 
 1974 – Kultur- og kirkedepartementets pris for barne- og ungdomslitteratur for illustrasjoner i Det blir alvor (forfatter Einar Økland).
 1975 – Kultur- og kirkedepartementets pris for barne- og ungdomslitteratur for illustrasjoner i Slik er det (forfatter Einar Økland).
 1975 – Kultur- og kirkedepartementets pris for beste tegneserie for Sotus.
 1986 – Kultur- og kirkedepartementets pris for barne- og ungdomslitteratur for Speilet fanger.
 1988 – Mads Wiel Nygaards legat
 1992 – Sonja Hagemanns barne- og ungdomsbokpris for Ryggen fri

 Referanser 

 Kilder 
 Presentasjon av Kari Bøge i Forfatterkatalogen på Forfattersentrums nettsider

 Eksterne lenker 
 Øystein Rottem. 
 Kari Bøge hos Aschehoug
 Kari Bøge hos Kristiansand folkebibliotek

Kategori:Norske romanforfattere
Kategori:Norske forfattere av ungdomsbøker
Kategori:Norske malere
Kategori:Norske tegneserieskapere
Kategori:Norske illustratører
Kategori:Vinnere av kulturdepartementets barnebokpriser
Kategori:Kvinnelige malere